Diari Oficial de la Generalitat Valenciana


Sumari del DOGV 3319, del 31-08-1998 (1998/7220)

Bases per a la provisió en propietat de dues places d'auxiliar de la policia local.
-----------------------------------------------------------------------------------

### Dades del document

Número de DOGV
:   3319

Data del DOGV
:   31-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7220


Data del document
:   12-08-1998

Organisme emissor
:   Ajuntament de Navarrés

Tipus de document
:   Anunci

Correcció d'errades

 Descriptors 

:   * Navarrés
    * administració local
    * concurs administratiu
    * policia

Bases per a la provisió en propietat de dues places d'auxiliar de la policia local. [1998/Q7220]
  
El Ple de l'Ajuntament de Navarrés, en la sessió del dia 14 de maig d'enguany, va aprovar les bases que han de regir la convocatòria per a proveir dues places d'auxiliars de la Policia Local de l'Ajuntament de Navarrés. El contingut d'aquestes bases és el que es transcriu a continuació:
  
Bases per a la provisió de dues places d'auxiliars de la policia local, vacants en al plantilla de l'Ajuntament de Navarrés.
  
Bases de la convocatòria per a la provisió de dues places d'auxiliars de la policia local, de conformitat amb el que s'estableix en la Llei 7/1985, de 2 d'abril; Reial Decret Legislatiu 781/1986, de 18 d'abril; Decret 2.617/1985, de 9 de desembre; Llei 2/1990, de la Generalitat Valenciana; Decret 152/1991, de 29 d'agost, posteriors ordres de desenvolupament i la resta de normes aplicables.
  
Primera . Objecte de la convocatòria
  
L'objecte d'aquesta convocatòria és la provisió de dues places d'auxiliar de la policia local, escala d'administració especial, subescala de serveis especials, classe policia local i els seus auxiliars, enquadrades en l'escala bàsica, corresponent al nivell D de titulació.
  
Segona. Condicions dels aspirants
  
Per a ser admesos a la realització de les proves selectives, els aspirants hauran de complir els requisits següents en la data d'acabament del termini de presentació d'instàncies:
  
a) Ser espanyol.
  
b) Estar en possessió del títol de graduat escolar, batxiller elemental o equivalent o complides les condicions d'obtenir-lo en la data en què acabe el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditat en aquest sentit pels aspirants.
  
c) No patir malaltia o defecte físic que impedisca l'exercici de les corresponents funcions i tenir una estatura mínima d'1,65 metres per als homes i d'1,60 metres per a les dones.
  
d) No haver sigut separat, mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per al servei de les funcions públiques.
  
e) Tenir complits 18 anys d'edat i no excedir d'aquella en què falten menys de 10 anys per a la jubilació forçosa per edat.
  
f) Estar en possessió dels permisos de conduir vehicles de les classes A-2, B-2 i C-2.
  
Tercera. Presentació d'instàncies i documentació annexa
  
Les instàncies per a prendre part en aquesta convocatòria s'han de dirigir a l'alcalde president d'aquest Ajuntament, i es podrà utilitzar la instància model que facilitarà el mateix Ajuntament de Navarrés. Les instàncies es presentarà al Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per prendre part en aquesta convocatòria, els aspirants hauran de manifestar que compleixen tots i cada un dels requisits exigits en aquestes bases.
  
A les instàncies caldrà acompanyar el justificant d'haver ingressat a la caixa municipal, mitjançant ingrés bancari o resguard de pagament, si escau, per gir postal o telegràfic els drets d'examen, que es fixen en 2.000 pessetes. Aquests drets d'examen únicament es retornaran als qui no siguen admesos al procediment selectiu per falta d'algun dels requisits exigits per a prendre-hi part.
  
Quarta. Admissió dels aspirants
  
Per a ser admesos a les proves selectives, serà suficient amb què els aspirants manifesten en les instàncies que compleixen totes i cadascuna de les condicions exigides en aquestes bases, referides a la data de finalització del termini de presentació d'instàncies i que hagen pagat el drets d'examen.
  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. Aquesta resolució es publicarà en el Butlletí Oficial de la Província, en el Diari Oficial de la Generalitat Valenciana i al tauler d'anuncis de l'Ajuntament, i es concedirà un termini de 10 dies perquè els aspirants exclosos n'esmenen les errades. No obstant això, les errades de fet es podran esmenar en qualsevol moment, d'ofici o a petició de l'interessat. Una vegada transcorregut aquest termini sense que es formule cap reclamació, aquestes llistes s'entendran definitives, i l'Alcaldia resoldrà les reclamacions presentades.
  
En la resolució per al qual s'aproven les llistes, es determinarà el lloc, la data i l'hora de la realització del primer exercici.
  
Cinquena. Tribunal qualificador
  
El tribunal qualificador estarà integrat pels següents membres, tots amb veu i vot:
  
- President: l'alcalde president de l'Ajuntament o el regidor en qui delegue.
  
- Secretari: el de la corporació o funcionari en qui delegue que actuarà a més a més com a vocal.
  
- Vocals:
  
· Un representant del professorat oficial designat per l'Institut Valencià de Seguretat Pública.
  
· Un representant de l'administració de la Generalitat Valenciana.
  
· Dos representants dels treballadors designats per les organitzacions sindicals més representatives a la corporació i, si no n'hi ha, al municipi.
  
· Un funcionari de l'Ajuntament d'igual o superior categoria a la qual es convoca.
  
La designació dels membres del tribunal inclourà la dels respectius suplents i es farà pública juntament amb la llista d'admesos i d'exclosos. Els vocals del tribunal tindran igual o superior titulació acadèmica que l'exigida per als llocs de treball oferits.
  
El tribunal no podrà constituir-se ni actuar sense l'assistència, almenys, de la meitat més un dels membres, titulars o suplents.
  
La corporació sol·licitarà dels òrgans corresponents la designació dels seus respectius representants, que caldrà efectuar-se en el termini dels 20 dies següents al d ela recepció de la sol·licitud.
  
El tribunal podrà disposar la incorporació d'assessors especialistes a les seues sessions.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei de Procediment Administratiu vigent (Llei 30/1992).
  
A l'efecte del que s'estableix en l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta de les recollides en aquell, tant com dels seus assessors i col·laboradors.
  
Sisena. Començament i desenvolupament de l'oposició
  
Els aspirants seran convocats en crida única, tret dels casos de força major degudament justificats i apreciats lliurement pel tribunal. La no presentació d'un aspirant en el moment de ser cridat, determinarà el decaïment del dret a participar en aquesta convocatòria, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament es determinarà mitjançant un sorteig previ.
  
El tribunal podrà requerir en qualsevol moment als aspirants que n'acrediten la identitat, per a la qual cosa caldrà que vagen proveïts del document nacional d'identitat.
  
Una vegada començades les proves selectives no serà obligatòria la publicació dels successius anuncis de realització dels altres exercicis en el Butlletí Oficial de la Província. Aquests anuncis s'hauran de fer públics pel tribunal als taulers del servei de personal amb 12 hores d'antelació del començament d'aquestes.
  
Setena. Procediment de selecció
  
7.1 Fase prèvia.
  
Abans de començar les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit en l'annex corresponent d'aquestes bases.
  
7.2 Fase d'oposició.
  
Costarà dels exercicis següents:
  
Primer exercici. De caràcter obligatori.
  
Consistirà a superar les proves d'aptitud física que manifesten la capacitat per a l'exercici del lloc de treball, amb el contingut i les marques que s'especifiquen en l'annex corresponent d'aquestes bases.
  
Segon exercici. De caràcter obligatori.
  
Respondre a un qüestionari de 50 preguntes, amb quatre respostes alternatives i només una de vertadera, sobre coneixements del grup V del temari que figura en l'annex IV d'aquestes bases. La durada de l'exercici serà determinada pel tribunal qualificador. En la correcció d'aquest exercici el tribunal descomptarà del nombre total d'encerts el nombre d'errades partit per dos, per a determinar el nombre final de respostes correctes.
  
La qualificació d'aquest exercici serà de 0 a 10 punts, i hauran de tenir un mínim de 5 punts per a superar-lo.
  
Tercer exercici. De caràcter obligatori.
  
Exposició per escrit, en un terme màxim de dues hores, de quatre temes elegits discrecionalment pel tribunal, un per cada un dels grups primer a quart, ambdós inclosos, que componen el temari que es recullen en l'annex IV d'aquestes bases. Aquests temes seran llegits en sessió pública davant el tribunal, que podrà formular les preguntes o aclariments que sobre aquest jutge oportunes. Es valorarà la claredat d'idees, la facilitat d'expressió i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar-lo.
  
Vuitena. Relació d'aprovats
  
El tribunal no podrà aprovar ni declarar que ha superat aquest procediment selectiu un nombre d'aspirants superior al d eles places convocades, sense perjudici dels que s'estableix en els articles 6 i 7 del Reglament General d'Ingrés del Personal al Servei de l'Administració de l'Estat.
  
Novena. Curs selectiu
  
Una vegada finalitzades les proves selectives, el tribunal farà pública la llista d'aspirants aprovats, si n'hi ha, per ordre de puntuació aconseguida, i elevarà aquesta llista a l'Alcaldia Presidència, conjuntament amb l'acta de la darrera sessió.
  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teòric que es realitze, integrat per dues fases, una de formació i selecció a l'Institut Valencià de Seguretat Pública, amb una durada de 4 mesos, i una altra, una vegada superada l'anterior, de pràctiques en aquest Ajuntament, amb una durada de 2 mesos. La qualificació del període de pràctiques correspondrà a l'Institut Valencià de Seguretat Pública.
  
Deu. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils, des que es faça pública la llista d'aspirants aprovats, els documents acreditatius de les condicions de capacitat i el requisits exigits en aquestes bases de convocatòria:
  
Certificat de naixement expedit pel Registre Civil corresponent o fotocòpia del document nacional d'identitat degudament compulsada.
  
Original o fotocòpia compulsada del títol acadèmic exigible segons la corresponent convocatòria.
  
Declaració de no haver sigut separat mitjançant expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
Original o fotocòpia compulsada dels permisos de conduir A-2, B-2 i C-2.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagen sigut acreditades per a obtenir l'anterior nomenament. En qualsevol cas, hauran de presentar original i fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació, no podran ser nomenats funcionaris i s'invalidarà l'actuació de l'interessat i la nul·litat subsegüent dels actes del tribunal en relació a aquest, sense perjudici de la responsabilitat en què hagen pogut incórrer per falsedat en la instància.
  
En el cas que l'aspirant siga exclòs per no presentar la documentació, o per falsedat d'aquesta, el tribunal podrà proposar la inclusió en la llista d'admesos el mateix nombre que el d'exclosos per les causes anteriors, sempre que hagen superat les proves selectives i pel mateix ordre que el que resulte d'aquelles.
  
Onze. Nomenament
  
Una vegada superat el curs teoricopràctic, l'Institut Valencià de Seguretat Pública formularà una proposta de nomenament a l'Alcaldia. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al curs següent. Si no se supera aquest segon curs, quedaran definitivament decaiguts en el seu dret de reserva de plaça.
  
Els aspirants que no superen el curs teoricopràctic, amb la presentació prèvia de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies, comptadors des de l'endemà d'aquell en què se'ls notifique el nomenament.
  
Dotze. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no establit en aquestes bases, serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny; la Llei 2/1990, de 4 d'abril de Coordinació de Policies Locals de la Comunitat Valenciana i normes de desplegament.
  
Tretze. Recursos
  
Contra aquestes bases i els actes administratius definitius que se'n deriven, els interessats podran interposar els recursos oportuns en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Reconeixement mèdic
  
El contingut de la prova de reconeixement mèdic, d'acord amb el que s'estableix en l'Ordre de 22 de desembre de 1997, de la Conselleria de Presidència (Diari Oficial de la Generalitat Valenciana número 3.175 de 3 de febrer de 1998), és el següent:
  
Quadre d'exclusions mèdiques:
  
1. Obesitat o primesa superior al 25% del pes ideal, calculat segons la fórmula PI= 0,75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió:
  
2.1 Agudesa visual sense correcció inferior als dos terços de la visió normal en ambdós ulls.
  
2.2 Despreniment de retina.
  
2.3 Estrabisme.
  
2.4 Hemianòpsies.
  
2.5 Discromatòpsies.
  
2.6 Qualsevol altre procés patològic que, a judici del tribunal mèdic, dificulte de manera important l'agudesa visual.
  
3. Oïda i audició.
  
3.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
4. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
5. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
6. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mn/hg en pressió sistòlica i els 90 mn/hg en pressió distòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar l'exercici del lloc de treball.
  
A judici del tribunal es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i uns altres processos de l'aparell respiratori, que dificulten el desenvolupament del seu treball.
  
8. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i uns altres processos patològics que dificulten el desenvolupament de la seua funció.
  
9. Pell i fàneres.
  
Cicatrius que produïsquen limitació funcional i uns altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX II
  
Proves psicotècniques
  
 El contingut de les psicotècniques, d'acord amb el que s'estableix en l'Ordre de 5 de desembre de 1994, és el següent:
  
Barem d'aplicació per al reconeixement piscològic.
  
Descripció dels factors que cal valorar en el procés de selecció.
  
I. Aptituds mentals.
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en activitats de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i/o segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
III. Característiques del test d'aptitud. Puntuacions decils.
  
- Nivells uniformes.
  
- Raonament verbal: 4.
  
- Raonament abstracte: 3,5.
  
- Rapidesa i precisió perceptiva: 4.
  
- Atenció i resistència a la fatiga: 4.
  
- Agilitat mental: 3,5.
  
- Memòria visual: 4.
  
IV. Característiques de la valoració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar, i haurà de superar en tots els casos el factor d'agilitat mental.
  
ANNEX III
  
Proves físiques
  
De caràcter obligatori i eliminatori.
  
Consistirà a superar les proves d'aptitud física, el contingut i les marques mínimes de les quals seran les següents:
  
1. Escalada de corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4,10 metres; dones, 3,90 metres.
  
3. Salt d'altura: homes, 1,10 metres; dones, 1 metre.
  
4. Carrera de velocitat en 60 metres: homes, 9 segons; dones, 11 segons.
  
5. Carrera de resistència en 1.000 metres: homes, 3 minuts 90 segons; dones, 4 minuts.
  
6. Sèries d'abdominals, sense elevar els peus del terra, que es farà de la manera següent i en els temps màxims que s'indiquen:
  
Homes: 40 abdominals en 1 minut, descans d'1 minut i una segona sèrie de 40 abdominals en 1 minut.
  
Dones: 35 abdominals en 1 minut, descans d'1 minut i una segona sèrie de 35 abdominals en 1 minut.
  
7. Prova de velocitat resistència, en 1.500 metres, el contingut i marques mínimes seran: homes, 5 minuts 20 segons; dones, 5 minuts 40 segons.
  
La qualificació d'aquest exercici serà d'apte o no apte, i caldrà superar la totalitat de les proves per a ser qualificat com a apte.
  
ANNEX IV
  
Temari
  
Grup primer. Dret constitucional i administratiu.
  
Tema 1. Organització política de l'estat espanyol. Classes i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució espanyola de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i policia administrativa.
  
Tema 15. El codi penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes. Contra les persones, contra el patrimoni, contra els interessos generals i contra l'ordre públic.
  
Tema 17. Classes de delictes. Contra les persones, contra la llibertat i la llibertat sexual, i contra el patrimoni i l'orde socioeconòmic.
  
Tema 18. Obligacions i competències dels ajuntaments. Les ordenances municipals. Els bans de l'alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Trànsit i seguretat vial.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments de desenvolupament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 24. Els accidents de trànsit: concepte i consideracions prèvies. Causes. Classes i fases.
  
Grup cinqué. Temes específiques per al segon exercici de l'oposició.
  
Tema 1. El terme municipal de Navarrés: extensió i límits. La població de Navarrés. Els sectors econòmics del municipi de Navarrés. Les urbanitzacions que hi ha al terme municipal de Navarrés.
  
Tema 2. Els noms dels carrers del municipi de Navarrés. Els camins agrícoles del municipi de Navarrés.
  
Tema 3. Edificis i instal·lacions municipals, localització. Institucions relacionades amb la corporació. Altres edificacions significatives.
  
Tema 4. Les festes patronals i altres celebracions al municipi.
  
Tema 5. Tècniques de prevenció i extinció d'incendis forestals I. El foc. La propagació de la calor. El procés de combustió de la fusta. Les classes de combustibles forestals. Parts d'un incendi.
  
Tema 6. Tècniques de prevenció i extinció d'incendis forestals II. Fonaments de l'extinció. Sistemes d'extinció. Operacions tàctiques d'extinció. Atac directe. Atac indirecte. Actuacions després d'un incendi.
  
Tema 7. Tècniques de prevenció i extinció d'incendis forestals III. La seguretat en els treballs d'extinció:
  
1. Generalitats.
  
2. Característiques del personal participant.
  
3. Equipament personal.
  
4. Precaucions personals.
  
5. Situacions en les quals el perill augmenta.
  
6. Precaucions amb el transport.
  
7. Precaucions en el moment de caminar per la muntanya.
  
8. Precaucions en l'ús d'eines manuals.
  
9. Precaucions amb l'ús de motoserres.
  
10. Precaucions en el moment de topar-se contra el foc.
  
11. Precaucions en la utilització de tractors.
  
12. Precaucions en la utilització de cotxes autobombes.
  
13. Precaucions quan s'utilitzen mitjans aeris.
  
14. Precaucions quan s'utilitzen helicòpters.
  
15. Precaucions quan s'utilitzen retardants.
  
16. Resum de les normes més importants.
  
Tema 8. Tècniques de prevenció i extinció d'incendis forestals IV.
  
1. Les prioritats.
  
2. La seguretat.
  
Tema 9. Primers auxilis i socorrisme I: tècniques de ressuscitació. Respiració artificial. Obstrucció de vies respiratòries. Traumatisme: conceptes generals, tractament d'urgència, fractures, esquinços, luxacions. Ferides i cremades.
  
Tema 10. Primers auxilis i socorrisme II: angina de pit. Infart de miocardi i síndrome intermèdia. Desmai. Atac d'epilèpsia. Atac d'histèria. Mossegades i picadures d'animals. Cossos estranys: al globus ocular, al nas, a l'oïda. Trasllat de malalts i accidentats.
  
Cosa que es fa pública perquè se'n prega coneixement general, i s'obri un termini d'informació pública i presentació d'al·legacions de 20 dies, comptadors des de l'endemà en què es produïsca la darrera de les dues publicacions d'aquest edicte, bé en el Diari Oficial de la Generalitat Valenciana, bé en el Butlletí Oficial de la Província de València.